recursal/SuperWikiNEXT-32B huggingface dataset:
**உஸ்தாத் பயாசு கான்** (Faiyaz Khan) (8 பிப்ரவரி 1886 – 5 நவம்பர் 1950) இவர் ஓர் இந்திய பாரம்பரிய பாடகரும், இந்துஸ்தானி இசையின் ஆக்ரா கரானாவின் (பாடும் பாணி) நிபுணருமாவார்.  இவர், வடோதராவில் தான் இறக்கும் போது, இந்த நூற்றாண்டின் மிகச் சிறந்த மற்றும் செல்வாக்கு மிக்க பாடகர்களில் ஒருவராக புகழ் பெற்றிருந்தார்.

ஆரம்ப கால வாழ்க்கை
------------------

1886 இல் உத்தரபிரதேசத்தில் சிகந்தராவில் சப்தார் உசேன் என்பவருக்கு மகனாகப் பிறந்தார். இவரது தந்தை இவர் பிறப்பதற்கு மூன்று மாதங்களுக்கு முன்பு இறந்தார். இவரை இவரது தாய்வழி தாத்தா குலாம் அப்பாசு (1825-1934) வளர்த்தார். இவருக்கு 25 வயது வரை இசையை கற்றுக் கொடுத்தார். இவர் உஸ்தாத் மெகபூப் கான், அவரது மாமியார், நேத்தியன் கான் , அவரது மாமா பிதா உசேன் கான் ஆகியோரின் மாணவராவும் இருந்தார். 

வடோதராவின் மன்ன்ன் சர் மூன்றாம் சாயாஜிராவ் கெய்க்வாடின் அரசவைக் கலைஞராக நீண்ட காலம் பணியாற்றினார். அங்கு இவருக்கு "ஞான ரத்னா" (அறிவின் ரத்தினம்) என்ற பட்டம் வழங்கப்பட்டது. மைசூர் அரசன் 1908இல் இவருக்கு "அப்தாப்-இ-மௌசிகி" ( இசையின் சூரியன்) என்ற பட்டத்தை வழங்கினார். இவர், துருபாத் கியால் ஆகியவற்றில் திறமையானவராக இருந்தாலும், தும்ரி, கசல் பாடும் திறனையும் கொண்டிருந்தார்.

இறப்பு
------

பயாசு கான் 1950 நவம்பர் 5 அன்று இந்தியாவின் குசராத்தின் வடோதரா காலமானார். வடோதராவில் அமைந்துள்ள இவரது கல்லறை காரணமாக ஏப்ரல் 2002 இல் தாக்கப்பட்டது. கட்டமைப்பில் விரிவான சேதம் ஏற்பட்டது.

குறிப்புகள்
-----------

1. 1 2 3  Rohiniprasad, K. (10 August 2005). "Profile of Ustad Faiyaz Khan, the great classical vocalist". rohiniprasadk.blogspot.co.uk. 6 July 2017 அன்று பார்க்கப்பட்டது.
2. 1 2 3  Profile of Faiyaz Khan on davidphilipson.com website, Retrieved 6 July 2017
3. 1 2  Profile of Faiyaz Khan on SwarGanga Music Foundation website, Retrieved 7 July 2017

வெளி இணைப்புகள்
---------------

* "Kudrat Rangibirangi" by Kumarprasad Mukhopdhyay, 1st edition.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* United States

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |
**பயர்பாக்சு இணைக்கூறு** (Firefox add-on) என்பது மொசில்லாவின், பயர் பாக்சு உலாவிக்கு, மேலதிக வசதிகளைத் தரவல்ல, நிரற்த்தொகுப்புகளாகும். இவற்றை கருத்தோற்றங்களாகவும் (themes), நீட்சிகளாகவும் (extensions), இணைக்கூறுகளாகவும் (add-on) வகைப்படுத்தலாம். 2017 ஆம் ஆண்டு, மொசில்லா நிறுவனம் தனது செயலி நிரலாக்க இடைமுகத்தில் (API) மாற்றத்தினைக் கொண்டு வந்தது. அதன் விளைவாக கட்டற்ற மென்பொருளாளர்கள், இந்த உலாவிக்குத் தேவைப்படும் சிறுசிறு மேம்பாடுகளைச் செய்து வருகின்றனர். கூகுள் குரோம் உலாவியின் கட்டகத்தினைக் கொண்டு, இந்த மேலதிக வசதி நடைமுறைப்படுத்தப்பட்டது.

கருத்தோற்றங்கள்
---------------

* ஆயிரகணக்கான கருத்தோற்றங்கள் உள்ளன. வெண்நிறத் தோற்றங்கள் கண்களை பாதிக்கும் என்பதால், கருமையான கருத்தோற்றங்கள் அதிகமாக உருவாக்கப்பட்டு பயன்படுத்தப்படுகின்றன. எ-கா  பயர்பாக்சு நிறுவனமே இவைகளை உருவாக்கித் தருகிறது. இது பலவகைத் தோற்றங்களை, நாமே மாற்றியமைத்துக் கொள்ளலாம்.

நீட்சிகள்
---------

கண்களின் பாதுகாப்புக்கு பலவகையான நீட்சிகள் உருவாக்கப்பட்டுள்ளன. எ-கா இவற்றைக் கொண்டு ஒரு சொடுக்கின் மூலம், கணித்திரையின் பின்புல வெள்ளை நிறத்தினை கருமையாகவும், எழுத்துக்களை வெள்ளை நிறத்திலும் மாற்றியமைத்துக் கொள்ளலாம். மேலும், பன்னாட்டு கடிகாரங்கள், நேரடி படப்பதிவிறக்கிகள்(flash), திறநிலை மென்பொருளைக் (FFmpeg) கொண்டு யூடியூப் பதிவிறக்கிகள், இணைய வானொலிகள், கோப்பு வடிவ மாற்றிகள் என ஆயிரகணக்கான மேலதிக வசதிகள், நீட்சிகளாக உருவாக்கப்பட்டுள்ளன.

இணைக்கூறுகள்
------------

இணைக்கூறுகளென்பதை எளிமையாக இணைச்செயலிகள் எனலாம். பயர்பாக்சு உலாவியிலேயே இணைந்து செயற்படும் செயலிகள் ஆகும். எடுத்துக்காட்டாக பல மொழிகளிலும் இருக்கும், இந்த மொழிக் கருவிகளைச் சொல்லலாம்.

மேற்கோள்கள்
-----------

1. ↑  "The Future of Developing Firefox Add-ons". *Mozilla Add-ons Blog* (ஆங்கிலம்). 2018-12-15 அன்று பார்க்கப்பட்டது.
2. ↑  "Upcoming Changes in Compatibility Features". *Mozilla Add-ons Blog* (ஆங்கிலம்). 2018-12-15 அன்று பார்க்கப்பட்டது.
3. ↑  "How to enable legacy extensions in Firefox 57 - gHacks Tech News". *www.ghacks.net*. 2018-12-14 அன்று பார்க்கப்பட்டது.
**பயாஸ்கோப்வாலா** (***Bioscopewala*** (ஆங்கில மொழி: *Man with a Bioscope*) என்பது இந்திய இந்தி நாடகத் திரைப்படமாகும். இப்படத்தை தேப் மேத்தெகர் இயக்க, சுனில் தோசி தயாரித்துள்ளார். இப்படத்தில் டேனி டென்சொங்பா மற்றும் கீதாஞ்சலி தபா ஆகியோர் முதன்மைப் பாத்திரங்களில் நடித்துள்ளனர். இது டோக்கியோ சர்வதேச திரைப்பட விழாவில், 2017 அக்டோபர் 28 அன்று திரையிடப்பட்டது. இது நோபல்பரிசு பெற்ற கவிஞரான ரவீந்திரநாத் தாகூரின் 1892 ஆண்டு சிறுகதையான ‘காபூலிவாலா’வின் தழுவல் ஆகும். இந்தியாவில் இப்படம் 2018 மே 25 மே அன்று வெளியிடப்பட்டது. படத்தின் அதிகாரப்பூர்வ முன்னோட்டமானது, 2018 மே 8, அன்று பாக்ஸ் ஸ்டார் ஸ்டுடியோவால் யூடியூப்பில் வெளியிடப்பட்டது.

கதை
---

*பயாஸ்கோப்வாலா*  என்பது ஆப்கானிஸ்தானின் காபூலில் இருந்து தப்பி வந்து கல்கத்தா வீதிகளில் குழந்தைகளுக்கு பயாஸ்கோப் காண்பித்து வாழ்கின்ற ரெஹ்மத் கான் (டேனி டென்சொங்பா) என்பவரின் வாழ்கையைச் சொல்லுவதாக உள்ளது. அவரின் மகள் வயதையொத்த மின்னி என்னும் சிறுமியிடம் பழகி சிறிது காலத்துக்குப் பின் அவள் வாழ்க்கையிலிருந்து நகர்ந்து விடுகிறார். பல ஆண்டுகள் கழிய, மின்னி வளர்ந்து பிரான்சு நாட்டில் ஆவணப் பட இயக்குநராகிவிடுகிறார். அவரது தந்தை ஆப்கானிஸ்தான் செல்லும்போது வானூர்தி நேர்ச்சியில் இறந்துவிடுகிறார். அவரது தந்தை அந்த பயணத்தை மேற்கொண்ட காரணத்தை அறிய மின்னி (கீதாஞ்சலி தபா) முயற்சி செய்வதும், பயாஸ்கோப்காரரான ரெஹ்மத் கானின் பின்புலத்தையும் தேடிக் கண்ட்டைவதும்தான் கதை.

நடிகர்கள்
---------

* டேனி டென்சொங்பா - ரெஹ்மத் கானாக
* கீதாஞ்சலி தபா - மின்னி பாசு
* டிஸ்கா சோப்ரா - விகிதா
* அடில் ஹுசைன் - ரோபி பாசு
* பிரிஜேந்திரா காலா - போலா
* மீர் சர்வர் - ஸத்ரான்

மேற்கோள்கள்
-----------

1. 1 2  "Asian Feature - Bioscopewala - World Premiere". Tokyo International Film Festival.
2. ↑  "Danny Denzongpa is today's version of Rabindranath Tagore's Kabuliwala in Bioscopewala trailer". ஹிந்துஸ்தான் டைம்ஸ்.
3. ↑  "Bioscopewala Trailer - Danny Denzongpa - Geetanjali Thap". யூடியூப்.
4. ↑  "At Tokyo Film Fest, Tagore's Kabuliwala Transforms into Bioscopewala". News18.
**சல்லியக்கிரியை** என்பது பண்டைய இந்திய மருத்துவ முறைகளுள் ஒன்றாகும். அதாவது சோழர் காலத்தில் ஆலயங்களை அண்டியிருந்த மருத்துவ மனைகளில் இம் முறை காணப்பட்டது. இது கட்டிகள் முதலானவற்றை அறுத்து குணப்படுத்தும் மருத்துவ முறையாகும். இன்றைய சத்திரசிகிச்சைக்கு ஒப்பானது. இன்றைய காலம் போன்றே அன்றைய காலத்திலும் மருத்துவ மனைகளில் வெவ்வேறு துறை சார்ந்த இரு மருத்துவர்கள் காணப்பட்டதாக அறியலாம். ஒருவர் கைநாடி பிடித்து மருந்து கொடுப்பவர். மற்றையவர் சல்லியக்கிரியை பண்ணுபவர்.

இராஜேந்திர சோழனின் திருமுக்கூடல் மெய்க்கீர்த்தி இச் சல்லியக்கிரியை செய்வோனுக்கு வழங்கப்பட்ட நிவந்தங்கள் பற்றிக் கூறுகின்றது.
*"...சல்லியக்கிரியை பண்ணுவானுக்கு நாளொன்றுக்கு நெல் குறுணியும் ஆதுலர்க்கு மருந்துகளுக்கு வேண்டும் மருந்து பறித்து விறகிட்டு பரியாரம் பண்ணுவரிருவருக்கு நாளொன்றுக்கு நெல் குறுணியாக நெல்பதக்கும் காசொன்றாக காசிரண்டும்...........இக்காசு பத்ராவிடில் காசொன்றுக்கு தண்டவாணி ஒன்றோடொக்கும் பொன்காசு நிறைகால் இடுவதாகவும் இப்படியாண்டு ஆறாவது நிபந்தம் செய்தபடி இந்நிபந்தம் தழுவக்குழைந்தானான அபிமானபேரு பிரம்ம மாராயன்"*

மேற்கோள்கள்
-----------

1. ↑  "கோவில் தலங்கள் மற்றும் ஆன்மிக கட்டுரைகள்". 2013-12-14 அன்று மூலம் பரணிடப்பட்டது. 8 சூலை 2014 அன்று பார்க்கப்பட்டது.
2. ↑  "இராசேந்திரசோழன் மெய்கீர்த்தி". 8 சூலை 2014 அன்று பார்க்கப்பட்டது.
**மினா எல் ஆம்மணி** (ஆங்கில மொழி: *Mina El Hammani*) (பிறப்பு: 29 நவம்பர் 1993) என்பவர் எசுப்பானிய நாட்டு நடிகை ஆவார். இவர் நெற்ஃபிளிக்சு தொடரான எலைட் என்ற தொடரில் 'நதியா' என்ற வேடத்தில் நடித்ததன் மூலம் பிரபலமானவர்.

வாழ்க்கை மற்றும் தொழில்
-----------------------

இவர் 29 நவம்பர் 1993 ஆம் ஆண்டில் எசுப்பானியா நாட்டின் தலைநகரமான மத்ரித்தில் பிறந்து வளர்ந்தார். இவரது குடும்பம் மொராக்கோ வம்சாவளியைச் சேர்ந்தது. இவர் தனது நடிப்புத் தொழிலை 2014 இல் தொடங்கினார்.

இவரது முதல் தொடரான 'அமினாவாக சென்ட்ரோ மடிகோ' என்ற தொடர் 2015 இல் வெளியானது. அதை தொடர்ந்து எல் பிரான்சிப் (2015-2016), லா க்யூ சே அவெசினா (2016) போன்ற தொடர்களில் நடித்துள்ளார். 2018 ஆம் ஆண்டு தொடரான நெற்ஃபிளிக்சு தொடரான எலைட் என்ற தொடரில் நதியா என்ற இஸ்லாமிய பெண் கதாபாத்திரத்தில் நடித்தார். இவருக்கு இந்த தொடர் உலகளவில் நல்ல வரவேற்பை கொடுத்தது.

மேற்கோள்கள்
-----------

1. ↑  "New Netflix drama 'Elite' explores Islamophobia in Europe". *Arab News*. 6 October 2018. .
2. ↑  "Can You Guess The Singer Mina El Hammani Listens To On The Sets Of Her Netflix Show?". *Vogue*. 17 February 2019. .
3. ↑  "Mina El Hammani ('Élite'): "Me llegan muchos mensajes de chicas árabes que quieren ser actrices"". *FormulaTV*. 9 December 2018 அன்று பார்க்கப்பட்டது.

வெளி இணைப்புகள்
---------------

* மினா எல் ஆம்மணி ஐ.எம்.டி.பி இணையத்தளத்தில்
**மித்ரநந்தபுரம் மும்மூர்த்தி கோயில்** (*Mithrananthapuram Trimurti Temple*) இந்தியாவின் கேரளா மாநிலத்தில் அமைந்துள்ளது. கேரளாவில் இந்த ஒரு கோயில் மட்டுமே சிவன், பிரம்மா மற்றும் விஷ்ணு ஆகிய மூன்று தெய்வங்களையும் ஒரே கோயிலுள் கொண்டுள்ளது. இக்கோயிலானது திருவனந்தபுரம் பத்மநாபசாமி கோயிலின் மேற்குப் புறத்தில் அமைந்துள்ளது.

தெய்வங்கள்
----------

இக்கோயிலினுள் சிவன், விஷ்ணு மற்றும் பிரம்மா ஆகிய சிலைகள் உள்ளன. மேலும் விநாயகர் மற்றும் நாகராஜா கடவுள் சிலைகளும் உள்ளன. கடவுள் பிரம்மனின் சிலை உட்கார்ந்த விதத்திலும், கடவுள் விஷ்ணுவின் சிலை நின்றவாக்கிலும் அமைக்கப்பட்டுள்ளது. எல்லாக் கடவுள் சிலைகளும் கிழக்கு நோக்கி அமைந்துள்ளன.

வரலாறு
------

இக்கோயிலின் மூலத்தைப் பற்றிய எந்தவித ஆதாரபூர்வத் தகவல்களும் இல்லை. முன்பு இக்கோயிலானது திருவனந்தபுரம் பத்மநாபசாமி கோயிலின் நிர்வாகத்தின் கீழ் இருந்தது.. முக்கிய முடிவுகளை எடுப்பதற்கு முன் திருவாங்கூர் அரசர்கள் இக்கோயிலில் வழிபாடு செய்துள்ளனர். *சுயநந்துர புராணத்தின்* படி இக்கோயிலானது பொது வருடம் 1168 (C.E 1168 அல்லது பொ.ஊ 1168) கட்டப்பட்டதாகத் தெரிவிக்கிறது. வரலாற்று ஆவணங்களின் படி இக்கோயில் பொ.ஊ 1196-ல் புதுப்பிக்கப்பட்டது. மீண்டும் இக்கோயிலானது பொ.ஊ 1748-ல் திருவிதாங்கூர் சமஸ்தானத்தை ஆண்ட ராஜா மார்த்தாண்ட வர்மா அவர்களால் புதுப்பிக்கப்பட்டது. இப்போது இக்கோயிலானது திருவாங்கூர் தேவஸ்வம் வாரியத்திடம் இருக்கிறது. முன்பு இக்கோயிலின் பராமரிப்பை திருவாங்கூர் மற்றும் கொச்சி சமஸ்தானங்கள் இணைந்து செய்தன.

திருவிழாக்கள்
-------------

இக்கோயிலில் மகாசிவராத்திரி விழா சிறப்பாகக் கொண்டாடப்படும்.

மேற்கோள்கள்
-----------

1. ↑  Sreejith N. "Mithrananthapuram Thrimoorthy". Kerala Temples. 2012-12-04 அன்று பார்க்கப்பட்டது.
2. 1 2 3  "Welcome to Kerala window". Keralawindow.net. 2013-05-09 அன்று பார்க்கப்பட்டது.
3. ↑  "Welcome to Kerala window". Keralawindow.net. 2012-12-04 அன்று பார்க்கப்பட்டது.
ஹலோ பாண்டா
***ஹலோ பாண்டா*** (*Hello Panda*) என்பது ஜப்பானிய மாச்சில்லின் ஒரு வணிக தயாரிப்பு ஆகும். இது மீஜி சீகாவால் தயாரிக்கப்பட்டு சந்தைப்படுத்தப்படுகிறது. ஒவ்வொரு மாச்சில்லும் காணப்படும் சிறிய துளையில் வெனிலா, ஸ்ட்ராபெரி, இரட்டை சாக்லேட், தேங்காய், மாட்சா கிரீன் டீ அல்லது சாக்லேட் கொண்டு நிரப்பப்பட்டுள்ளது. சுவைகளின் கலவையுடன் கூடிய மாச்சில் பொட்டலங்களும் சந்தையில் கிடைக்கின்றன. இது முதன்முதலில் ஜப்பானில் 1979இல் வெளியிடப்பட்டது. மாச்சில்லின் பொதியில் வாள்வீச்சு மற்றும் வில்வித்தை போன்ற பல்வேறு செயல்களைச் செய்யும் மாபெரும் பாண்டா கரடியின் கேலிச் சித்திரங்கள் அச்சிடப்பட்டிருக்கும்.

ஹலோ பாண்டா முதலில் ஜப்பானில் மீஜி சீகாவால் தயார் செய்யப்பட்டது. பின்னர் சிங்கப்பூர் மற்றும் இந்தோனேசியாவில் உற்பத்தி தொடங்கப்பட்டது. சிங்கப்பூர் அடுமனை வசதிகள் 1974ஆம் ஆண்டில் மற்ற மீஜி தயாரிப்புகளை உற்பத்தி செய்யத் தொடங்கின. இந்த மாச்சில்லானது ஐக்கிய இராச்சியம் (யுனிஸ் நொறுக்குத்தீனிகள்), ஐரோப்பிய நாடுகள், அமெரிக்கா, மத்திய கிழக்கு, ஆஸ்திரேலியா மற்றும் கனடா போன்ற பெரும்பாலான வளர்ந்த நாடுகளுக்கு ஏற்றுமதி செய்யப்படுகிறது.

மாச்சில்லானது பொதுவாக 2oz அல்லது 57.5 கிராம் கொண்ட உயரமான, அறுகோண பெட்டியில் விற்கப்படுகிறது. சில நாடுகளில், ஹலோ பாண்டா மாச்சில் சிறிய 21 மற்றும் 35 கிராம் அலுமினிய பைகள், 50 கிராம் மற்றும் 260 கிராம் பெட்டிகள் மற்றும் வரையறுக்கப்பட்ட பதிப்பு பொதிகளில் கிடைக்கிறது.

மேலும் காண்க
------------

* ஷார்ட்பிரெட் பிஸ்கட் மற்றும் குக்கீகளின் பட்டியல்
* கோலாவின் மார்ச்
* டெடி கிரஹாம்ஸ்
* சிறிய டெடி

மேற்கோள்கள்
-----------

1. ↑  "Meiji corporate website". 6 மார்ச் 2019 அன்று மூலம் பரணிடப்பட்டது. 21 October 2016 அன்று பார்க்கப்பட்டது.
2. ↑  "Meiji Australia". 19 August 2013 அன்று மூலம் பரணிடப்பட்டது. 7 August 2013 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ தளம்
[*தொடர்பிழந்த இணைப்பு*]
**வெல்லிங்டன் பாசறை நகரம்**, (Wellington Canntonment Town) தமிழ்நாட்டின் நீலகிரி மாவட்டம், குன்னூர் வட்டம், குன்னூர் நகரத்திற்கு வடக்கே 3 கீமீ தொலைவில் 1,700 ஏக்கர் நிலப்பரப்பில் அமைந்த வெல்லிங்டன் இராணுவ நகரம் ஆகும். 4,949 வீடுகள் கொண்ட வெல்லிங்டன் இராணுவ நகரம், ஏழு வார்டு உறுப்பினர்கள் மற்றும் மூன்று நியமன கொண்ட குழுவால் நிர்வகிக்கப்படுகிறது. இக்குழுவின் அலுவல்முறை தலைவராக, வெல்லிங்டன் கண்டோன்மென்ட்டின் தலைமை நிர்வாகியான பிரிகேடியர் இருப்பார். மேலும் இராணுப் பாசறையின் ஒரு மருத்துவர் மற்றும் பொறியாளர் நிர்வாகக் குழுவில் இருப்பர்.  இங்கு முப்படை இராணுவ அதிகாரிகளுக்கான பயிற்சி மையம் உள்ளது.

மக்கள்தொகை பரம்பல்
------------------

2011ஆம் ஆண்டின் மக்கள்தொகை கணக்கெடுப்பின் படி, வெல்லிங்டன் பாசறை நகரத்தின் மொத்த மக்கள்தொகை 19,462 ஆகும். இதில் இராணுவத்தினர் எண்ணிக்கை 6789 ஆகவுள்ளது. மக்கள்தொகையில் ஆண்கள் 10,867 ஆகவும்; பெண்கள் 8,595 ஆகவுள்ளனர். ஆறு வயதிற்குட்பட்ட குழந்தைகள் 1,939 ஆகவுள்ளனர். பாலின விகிதம் ஆயிரம் ஆண்களுக்கு 791 பெண்கள் வீதம் உள்ளனர். எழுத்தறிவு 80.09%. ஆகவுள்ளது.. மக்கள்தொகையில் இந்து சமயத்தினர் 67.73% , கிறித்தவர்கள் 25.11%, இசுலாமியர் 6.18%, சீக்கியர்கள் 0.86%; மற்றவர்கள் 0.12% ஆக உள்ளனர். பட்டியல் சாதியினரும் பட்டியல் பழங்குடியினரும் முறையே 37.36% மற்றும் 1.55% ஆகவுள்ளனர்.

இதனையும் காண்க
--------------

* வெல்லிங்டன் கண்டோன்மென்ட்

மேற்கோள்கள்
-----------

1. ↑  "Wellington Cantonment Board". 2019-02-08 அன்று மூலம் பரணிடப்பட்டது. 2019-02-04 அன்று பார்க்கப்பட்டது.
2. ↑  Defence Services Staff College
3. ↑  Wellington Population Census 2011
**ஹர்ஷ்வர்தன்** பாரதீய ஜனதா கட்சித் தலைவர்களுள் ஒருவர். இவர் 2014 நரேந்திர மோதியின் முதல் அமைச்சரவையில் 27 மே 2014 முதல் 8 நவம்பர் 2014 வரை சுகாதாரம் மற்றும் குடும்பநல அமைச்சராக இருந்தவர்.

ஆரம்ப கால வாழ்க்கை
------------------

ஹர்ஷ்வர்தன் தில்லியில் பிறந்தவர். இவரது பெற்றோர் ஓம்பிரகாஷ் கோயெல், சிநேகலதா. தரியாகஞ்சில் உள்ள ஒரு பள்ளியில் படித்து, கான்பூரில் உள்ள மருத்துவக் கல்லூரி ஒன்றில் எம்.பி.பி.எஸ் படிப்பும், அதே கல்லூரியில் காது மூக்கு தொண்டை மருத்துவத்தில் முதுகலைப் படிப்பும் முடித்தார்.

அரசியல் வாழ்க்கை
----------------

சிறு வயது முதலே ஹர்ஷ்வர்தன் ஆர்.எஸ்.எஸ் உறுப்பினராக இருந்தவர். 1993 ஆம் ஆண்டில் தில்லியின் முதல் சட்டசபை உருவாக்கப்பட்ட போது கிருஷ்ணாநகர் தொகுதியில் வென்று, சுகாதாரம் மற்றும் சட்டத் துறைக்கு அமைச்சராகப் பொறுப்பேற்றார். 1996 ஆம் ஆண்டில் கல்வி அமைச்சர் பொறுப்பும் இவருக்கு அளிக்கப்பட்டது. 1998, 2003, 2008 மற்றும் 2013 என அனைத்துத் தேர்தல்களிலும் வெற்றி பெற்றார். 2013 ஆம் ஆண்டுத் தேர்தலில் முதல்வர் வேட்பாளராக அறிவிக்கப்பட்டார். அதிக எண்ணிக்கையில் பாரதீய ஜனதா கட்சி வெற்றி பெற்றிருந்த போதும் தனிப்பெரும்பான்மையில்லாத காரணத்தால் ஆட்சி அமைக்க இயலவில்லை.

சான்றுகள்
---------
**ஹர்பால் சிங் திவானா** (Harpal Singh Tiwana) (8 ஆகத்து 1935 - 19 மே 2002) இவர் ஒரு இந்திய நாடக ஆசிரியரும், திரைப்பட மற்றும் நாடக இயக்குனரும் ஆவார். இவர் பஞ்சாபி மொழி நாடகங்களுக்கும் திரைப்படங்களுக்கும் பெயர் பெற்றவர்.

தொழில்
------

*லாங் டா லிஷ்கரா* மற்றும் *திவா பேல் சாரி ராத்* ஆகிய திரைப்பட தயாரிப்பில் இவர் மேற்கொண்ட இரண்டு முயற்சிகள் பஞ்சாபித் திரைப்படத்துறையின் அடையாளங்களாக அமைந்தன. இவர் இரண்டு தொலைக்காட்சி தயாரிப்புகளையும் இயக்கியுள்ளார் - *சஞ்சி தீவர்*, மகாராஜா ரஞ்சித் சிங் குறித்த முடிக்கப்படாத திட்டம் ஆகியவை.

இவரது பிரபலமான நாடகங்களில் *சிர்ஹிந்த் தி தீவார்* என்பதும் அடங்கும்.  உள்ளூர் கலைஞர்களை ஊக்குவிப்பதற்காக இவர் தனது மனைவியுடன் பாட்டியாலாவில் *பஞ்சாப் கலா மஞ்ச்* என்பதை நிறுவினார்.  இவரும் இவரது மனைவி நீனா ஆகிய இருவரும் தேசிய நாடகப் பள்ளியில் பட்டம் பெற்றவர்கள்.  இவரது மனைவி, இவரது மகன் மன்பால் திவானா ஆகியோரும் பஞ்சாபில் நாடகங்களை விளம்பரப்படுத்துவதில் முக்கிய பங்கு வகிக்கின்றனர். இவருக்கு லூனா திவானா என்ற மகளும் உள்ளார்.

இறப்பு
------

மே 19, 2002 அன்று இமாச்சல பிரதேசத்தின் பாலம்பூர் அருகே சாலை விபத்தில் இறந்தார். பாட்டியாலாவில் உள்ள பதுங்கர் தகன மைதானத்தில் தகனம் செய்யப்பட்டார்.  இவரது மரணத்திற்குப் பிறகு அவரது நினைவாக *ஹர்பால் திவானா* அறக்கட்டளை அமைக்கப்பட்டது*.*

மேற்கோள்கள்
-----------

1. ↑  "Om Puri pays tribute to stage actor". Times of India. Archived from the original on 2012-10-23. .
2. ↑  Sir Deewar. fatehgarhsahib.nic.in.
3. ↑  Entertainment.4 April. rediff.com.
4. ↑  Personality: Nirmal Rishi பரணிடப்பட்டது 2009-01-08 at the வந்தவழி இயந்திரம். ludhianadistrict.com.
5. ↑  "Tiwana cremated". *Asia Africa Intelligence Wire*. 22 May 2002. .
6. ↑  6 May 2007. Tribune India.

வெளி இணைப்புகள்
---------------

* ஐ.எம்.டி.பி இணையத்தளத்தில் ஹர்பால் திவானா
* இணையதள திரைப்பட தரவுத்தளத்தில் *Long Da Lishkara*

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**ஹலோ திரைப்படம்** (ஆங்கிலத்தில் **Hello Film**) என்பது கே. செல்வபாரதி இயக்கத்தில், 1999 ஆம் ஆண்டு வெளிவந்த இந்தியத் தமிழ்த் திரைப்படமாகும். இதில் பிரசாந்த், பிரீத்தி, சுஜிதா, ரஞ்சித் மற்றும் பலர் நடித்துள்ளனர். திருவேங்கடம் தயாரிப்பில், தேவா இசை அமைப்பில், 7 நவம்பர் 1999 ஆம் தேதி வெளியான இத்திரைப்படம், பாக்ஸ் ஆபீசில் சராசரி வெற்றியைப் பெற்றது.

நடிப்புக்கலைஞர்கள்
------------------

* பிரசாந்த் - சந்துருவாக
* பிரீத்தி ஜங்யானி - சுவேதாவாக
* ரஞ்சித் - சேகராக
* சுஜிதா - காயத்திரியாக
* மணிவண்ணன் - பூக்கடை உரிமையாளர்
* சார்லி - சந்துருவின் நண்பர்
* வையாபுரி - சந்துருவின் நண்பர்
* சுரேஷ் - சுரேஷ்
* செந்தில்
* இளவரசி
* ஆர். சுந்தர்ராஜன்
* காகா இராதாகிருஷ்ணன்
* கனல் கண்ணன்

கதைச்சுருக்கம்
--------------

சந்துரு (பிரசாந்த்) பூக்கடை ஒன்றில் வேலை பார்த்து வருகிறான். பெண்களை தன் வசப்படுத்த அவன் பல முறை முயன்றிருந்தாலும் அவனுக்கு அதில் வெற்றி கிடைக்கவில்லை. அதனால், அவனது நண்பர்கள் (சார்லீ, வையாபுரி (நடிகர்)) மிகவும் கேலி செய்தனர். அதிலிருந்து தப்பிக்க, கோவிலில் அறிமுகம் இல்லாத ஒரு பெண்ணை (ப்ரீத்தி) காட்டி அவள் தான் தன் காதலி என்று கூறிவிடுகிறேன் சந்துரு. அடிக்கடி அந்த பெண்ணிடம் தொலைபேசியில் பேசுவது போல் சந்துரு நாடகமாட, அவனது நண்பர்களும் அதை நம்பிவிடுகின்றனர்.

இந்நிலையில், சார்லியின் நண்பன் சுரேஷ் பெண் பார்க்க சென்னை வருகிறான். அந்த பெண் - ஸ்வேதா, சந்துரு விரும்பும் பெண் என்று தெரியவர, திருமணத்தை நிராகரிக்கிறேன் சுரேஷ். அதனால், ஸ்வேதாவின் அண்ணன் சேகர் (ரஞ்சித்) அவளை நம்பாமல் மிகவும் திட்டிவிட, அதை தாங்கிக் கொள்ள இயலாமல், தற்கொலை செய்ய முயற்சிக்கிறாள் ஸ்வேதா.

பின்னர், ஸ்வேதாவிடம் தான் யார் என்று உண்மையை மறைத்து அறிமுகமாகி, நன்மதிப்பைப் பெற்று, சந்துருவும் ஸ்வேதாவும் விரும்பினர். பின்னர், சந்துரு யார் என்று தெரியவர, சந்துரு-ஸ்வேதா திருமணம் தடைபடுகிறது. இறுதியில், அந்த காதல் ஜோடிக்கு திருமணம் நடந்ததா என்பதே மீதிக் கதையாகும்.

ஒலிப்பதிவு
----------

இந்தப் படதிற்கு தேவா இசையமைப்பில் வைரமுத்து மற்றும் நா. முத்துக்குமார் பாடல் வரிகளில் ஆறு பாடல்கள் அமைந்துள்ளது.

| தடம் | பாடல் | பாடகர்(கள்) | பாடல் வரிகள் | கால அளவு |
| --- | --- | --- | --- | --- |
| 1 | "சலாம் குலாமு" | சுக்விந்தர் சிங் | நா. முத்துக்குமார் | 05:20 |
| 2 | "செல்லா செல்லா" | ஸ்ரீநிவாஸ், அனுராதா ஸ்ரீராம் | வைரமுத்து | 05:07 |
| 3 | "பி.பி.சி போலா" | எஸ். பி. பாலசுப்பிரமணியம் | 04:52 |
| 4 | "வாலண்டைன்சு" | சங்கர் மகாதேவன் **(ம)** சபேஷ் | 05:45 |
| 5 | "இந்த நிமிஷம்" | ஹரிஹரன், சித்ரா | 05:45 |
| 6 | "சலாம் குலாமு" II | நவீன் | நா. முத்துக்குமார் | 05:21 |
|

தயாரிப்பு
---------

ஹலோ திரைப்படம் கே. செல்வபாரதியின் இயக்கத்தில் வெளிவந்த இரண்டாவது படமாகும். இப்படம் பிரீத்தியின் முதல் தமிழ் திரைப்படமாகும். அவருக்கு தமிழ் தெரியாத காரணத்தால், படப்பிடிப்பின் பொழுது அவர் வசங்களை இந்தி மொழியில் பேச, பின்னர் அதை தமிழ் மொழியில் மொழியாக்கம் செய்யப்பட்டது. ஹலோ படத்தின் தயாரிப்பு மிகவும் விரைவாக நடந்து முடிந்ததாக நடிகை பிரீத்தி குறிப்பிட்டிருந்தார்.

மேற்கோள்கள்
-----------



1. ↑  "பாக்ஸ் ஆபீசில் வெற்றி". 2016-03-05 அன்று மூலம் பரணிடப்பட்டது. 2019-03-07 அன்று பார்க்கப்பட்டது.
2. ↑  "itunes apple song details".
3. ↑  "rediff".
**இராமானுசன் கூட்டுகை**  அல்லது **ராமானுஜன் கூட்டுத்தொகை** (*Ramanujan summation*) முடிவிலா மாறுபட்ட தொடரை ஒரு கூட்டுத்தொகைக்கு ஒதுக்குகிறது, இது கணித மேதை இராமானுசன் கண்டுபிடித்த ஒரு நுட்பம். ஒரு மாறுபட்ட தொடரின் ராமானுஜன் கூட்டுத்தொகை பாரம்பரிய உணர்வு ஒரு தொகை இல்லை என்றாலும், இது வழக்கமான கூட்டல் வரையறுக்கப்படாத இதில் மாறுபட்ட முடிவிலா தொடர், ஆய்வில் அது கணித பயனுள்ளதாக செய்யும் பண்புகளைக் கொண்டிருக்கிறது.

{\displaystyle {\begin{aligned}{\frac {f\left(0\right)}{2}}+f\left(1\right)+\cdots +f\left(n-1\right)+{\frac {f\left(n\right)}{2}}&={\frac {f\left(0\right)+f\left(n\right)}{2}}+\sum \_{k=1}^{n-1}f\left(k\right)\\&=\int \_{0}^{n}f(x)\,dx+\sum \_{k=1}^{p}{\frac {B\_{k+1}}{(k+1)!}}\left(f^{(k)}(n)-f^{(k)}(0)\right)+R\_{p}.\end{aligned}}}
ராமானுசன் p முடிவிலியை நோக்கி செல்வதாக கருதி எழுதிய சமன்பாடு 

{\displaystyle \sum \_{k=1}^{x}f(k)=C+\int \_{0}^{x}f(t)\,dt+{\frac {1}{2}}f(x)+\sum \_{k=1}^{\infty }{\frac {B\_{2k}}{(2k)!}}f^{(2k-1)}(x),}
மேலுள்ளதில் *C* என்பது வரிசைக்கான ஒரு குறிப்பிட்ட மாறிலி. இதன் தொகையத்தின் (integral) தொடர்பகுப்பும் (analytic continuation) எல்லைகளும் இராமானுசனால் குறிப்பிடப்பெறவில்லை, ஆனால் மேலே உள்ளது போன்றது போன்றதாகக் கருதப்படுகின்றது. இந்த இரண்டு சமன்பாடுகளையும் ஒப்பிட்டு *R* சுழியத்தை நோக்கியும் ,*x* முடிவிலியை நோக்கியும் செல்வத்க கருதினால், பொது வகையானவற்றில் *f*(*x*) என்னும் வகையான சார்பியங்களில், *x* = 0 என்னும் மதிப்பில் விரிமை (divergence) இல்லாதபோது:

{\displaystyle C(a)=\int \_{0}^{a}f(t)\,dt-{\frac {1}{2}}f(0)-\sum \_{k=1}^{\infty }{\frac {B\_{2k}}{(2k)!}}f^{(2k-1)}(0),}
ஆகும். மேலுள்ளதில் இராமானுசன் {\displaystyle a=0} என்பது உண்மை என்று முன்கோளாகக் கொண்டார். {\displaystyle a=\infty } என்று எடுத்துச் சென்றால், பொதுவாகப் பெறப்படும் குவியுறும் (convergent) தொடர் வரிசையைச் சென்றடைவோம். *x* = 0 என்னும் மதிப்பில் விரிமை (divergence) எய்தாத சார்பியங்களுக்கு *f*(*x*), நாம் கீழ்க்கண்டவற்றைப் பெறலாம்:

{\displaystyle C(a)=\int \_{1}^{a}f(t)\,dt+{\frac {1}{2}}f(1)-\sum \_{k=1}^{\infty }{\frac {B\_{2k}}{(2k)!}}f^{(2k-1)}(1).}
*C*(0) என்பதை விரியுந்தொடர் (divergent sequence) இன் கூட்டுத்தொகைக்கு ஈடாகக் குறிக்கப்பெற்றது. இது கூட்டுகைக்கும் தொகையத்துக்கும் பாலமாக அமைந்தது போன்றது. தெரிந்த விரியுந்தொடரின் சீரரன நீட்சிக்கு, அவர் இராமானுசன் கூட்டுகையைக் கணக்கிட்டார். குறிப்பாக 1 + 2 + 3 + 4 + · · · என்பதின் கூட்டுத்தொகை,

{\displaystyle 1+2+3+\cdots =-{\frac {1}{12}}\ (\Re )}
ஆகும். மேலுள்ளதில் {\displaystyle (\Re )} என்னும் குறியீட்டு முறை இராமானுசன் கூட்டுகையையைக் குறிப்பிடுகின்றது. இந்தச் சமன்பாடு முதன்முதல் இராமனுசன் கைக்குறிப்பேட்டில் (Notebook) காணப்பட்டது ஆனால் இராமானுசன் கூட்டுகைக்கான குறியீடு என்று தெளிவாக காட்டப்பெறவில்லை.

இரட்டைப்படை படியங்களுக்கு (powers):

{\displaystyle 1+2^{2k}+3^{2k}+\cdots =0\ (\Re )}
மேலும் ஒற்றைப்படை படியங்களுக்கு, பெர்னூலி (Bernoulli) எண்கள் வழி ஓர் சமன்பாடு உண்டு:

{\displaystyle 1+2^{2k-1}+3^{2k-1}+\cdots =-{\frac {B\_{2k}}{2k}}\ (\Re ).}
இவை இரீமன் இசீட்டா சார்பியத்துடன் (Riemann zeta function)
ஒத்திணங்கி உள்ளது.

குறிப்புதவிகள்
--------------

1. ↑  Bruce C. Berndt, Ramanujan's Notebooks பரணிடப்பட்டது 2006-10-12 at the வந்தவழி இயந்திரம், *Ramanujan's Theory of Divergent Series*, Chapter 6, Springer-Verlag (ed.), (1939), pp. 133-149.
பொங்கல் விழாவில் குலவையிடும் பெண்கள்
**குலவை** என்பது தமிழர்கள் எழுப்பும் மங்கல ஒலி ஆகும். இது பெரும்பாலும் பெண்களால் எழுப்பப்படும். கைகளை வாயருகே வைத்த நிலையில் உதடுளைக் குவித்து வைத்து நாக்கினைக் கிடைமட்டமாக இரு புறமும் அசைப்பதன் மூலம் "உலுலுலுலுலுலு..." என்ற இழுவல் ஓசை குலவை ஒலி உண்டாக்கப்படும். நாற்று நடவு, அறுவடை போன்ற உழவு வேலைகளின் போதும் பூப்புனித நீராட்டு போன்ற இல்ல நன்னிகழ்வுகளின் போதும் இறை வழிபாட்டின் போதும் குலவை போடுதல் நடைபெறும்.

குலவை போடும் முறை
-----------------

உதடுளைக் குவித்து வைத்து நாக்கினைக் கிடைமட்டமாக இரு புறமும் அசைக்கும் போது வாயின் மேற்பக்கமாக உள்ளங்கையை வளைத்துப்பிடித்திருப்பர். இதற்கான காரணங்கள் கீழ்க்கண்டவை ஆகும். 

1) குலவை ஒலி இயற்கையாக வெளிவருவதைவிட வளைத்துப்பிடித்திருக்கும் கையில் மோதி எதிரொலித்து மேலும் அதிகமாக உரத்தொலிக்கும். (Eco)

2) கையை வளைத்துப்பிடிப்பதன் மூலம் தான் குலவையிட ஆயத்தமாக (Symbol) இருப்பதாக பிறருக்கு உணர்த்துதல்.

3) கையைவைத்து வாயை மறைப்பதன் மூலம் குலவையிடும்போது முகத்தில் ஏற்படும் அங்க அசைவுகளின் விகாரத்தை பிறர் பார்க்காமலிருக்கச் செய்தல்.

சங்க இலக்கியத்தில் குரவை
------------------------

* "...........குறவர் மாக்கள்   

வாங்கு அமைப் பழுனியதேறல் மகிழ்ந்து  

வேங்கை முன்றில் குரவை அயரும்" 

 (புறம் - 129)

* "வியலறை வரிக்கும் முன்றில், குறவர்  

மனைமுதிர் மகளிரொடு குரவை தூங்கும்"

 (அகம் - 232)

* "வாங்கு அமைப் பழுனிய நறவு உண்டு,  

வேங்கை முன்றில் குரவையும் கண்டே"

 (நற்றிணை - 276)

* "கொடுந்தொழில் வல்வில் கொலைஇய கானவர்  

நீடுஅமை விளைந்த தேக்கள் தேறல்  

குன்றகச் சிறுகுடிக் கிளையுடன் மகிழ்ந்து  

தொண்டகச் சிறுபறைக் குரவை அயர ..."

 (திருமுறுகாற்றுப்படை - 197)

* "நறவு நாள்செய்த குறவர் தம் பெண்டிரொடு  

மான் தோல் சிறு பறை கறங்க கல்லென  

வான் தோய் மீமிசை அயரும் குரவை"

 (மலைபடுகடாம் - 322)

* "முழங்குக் குரவையிரவிற் கண்டேகுக" 

 (திருக்கோவையார்)

* "பரதவர் மகளிர் குரவையொ டொலிப்ப  

பரதவர் மகளிர் குரவையொடு ஒலிப்ப  

ஒருசார், விழவுநின்ற வியலாங்கண்" 

 (மதுரைக்காஞ்சி - 97,98)

வெளியிணைப்பு
------------

குலவை ஒலி - காணொளி

மேற்கோள்கள்
-----------

1. ↑  மட்டக்களப்பு குரவைக்கூத்து - பழமையும் புதுமையும். ஆராய்சி இதழ், ஜீலை 1976, இதழ் 3 , மலர் 7, பக்கம் 157
**மென்படல-அறிமுகப் பொருண்மை நிறமாலையளவீடு** *(Membrane-introduction mass spectrometry)* என்பது பகுப்பாய்வுக்கூறுடன் அரைச்சவ்வு வழியாக பொருண்மை நிரல்மாலையின் வெற்றிடக் கோபுரத்தை இணைக்கின்ற முறையாகும் .

பொதுவாக மெல்லிய, வாயு ஊடுருவத்தக்க, நீர் புகா சவ்வு பயன்படுத்தப்படுகிறது, பாலிடைமெத்தில்சிலாக்சேன் ஒரு உதாரணமாகும். தண்ணீர் உள்ளிட்ட எந்தவொரு பாய்மமும் மாதிரிகளாக இருக்கலாம். சில சமையங்களில் காற்று அல்லது கரைப்பான் கூட மாதிரியாகப் பயன்படுவதுண்டு. எளிமையான மாதிரிகளை அறிமுகப்படுத்துவது இம்முறையின் சிறப்பு ஆகும். சிறிதளவு பகுப்பாய்வுக்கூறு அல்லது மாதிரியைத் தயாரிக்காமல் கூட நிகழ்நேரத்தில் பல்வேறு பகுப்பாய்வுக் கூறுகளை அளவிட இம்முறை பெரிதும் பயன்படுகிறது. மின்முனைவற்ற சிறிய மூலக்கூறுகளையும் இம்முறையில் அளவிட முடியும். ஏனெனில் இத்தைகய மூலக்கூறுகள் மாதிரிகளைக்காட்டிலும் மென்படலப் பொருட்களிடம் அதிக நாட்டம் கொண்டவையாகும்.

மேற்கோள்கள்
-----------

1. ↑  "Membrane introduction mass spectrometry: trends and applications". *Mass spectrometry reviews* **19** (1): 1–37. 2000. doi:10.1002/(SICI)1098-2787(2000)19:1<1::AID-MAS1>3.0.CO;2-Y. பப்மெட்:10715830.
2. ↑  "Sample preparation for the analysis of volatile organic compounds in air and water matrices". *Journal of Chromatography A* **1153** (1-2): 130–44. 2007. doi:10.1016/j.chroma.2007.01.012. பப்மெட்:17258752.
**மென்லோ பார்க்** என்பது அமெரிக்காவின் நியூ ஜெர்சியில் உள்ள மிடில்செக்சு மாவட்டத்தின் எடிசன் நகரியத்தில் (Edison Township) உள்ள ஓர் ஒருங்கிணைக்கப்படாத சமூகம் ஆகும் (Unincorporated community).  

1876 ஆம் ஆண்டில், தாமஸ் எடிசன் மென்லோ பூங்காவில் தனது வீடு மற்றும் ஆராய்ச்சி ஆய்வகத்தை அமைத்தார். வளர்ச்சியடையாத இந்த வீட்டுமனை பகுதிக்கு, கலிபோர்னியாவில் உள்ள மென்லோ பூங்காவின் பெயர் சூட்டப்பட்டது.  அங்கு வாழ்ந்த போது, எடிசன் "மென்லோ பூங்காவின் வழிகாட்டி" என்ற புனைப்பெயரைப் பெற்றார்.  வணிகப்பயன்பாட்டிற்கான ஆய்வு நடைமுறைகளை மேற்கொண்ட  முன்னோடி ஆய்வகங்களில் மென்லோ பூங்காவும் ஒன்றாக இருந்தது.  இந்த மென்லோ பூங்கா ஆய்வகத்தில் தான் தாமஸ் எடிசன் ஒலிப்பதிவு செய்யும் கருவியை (ஆங்கிலம்: Phonograph) கண்டுபிடித்தார். வணிக ரீதியாக செய்யத்தக்க ஒளிரும் விளக்கு இழையை (ஆங்கிலம்: Incandescent light bulb filament) உருவாக்கினார். மென்லோ பூங்காவில் உள்ள கிறிஸ்டி தெரு (ஆங்கிலம்: Christie Street), வெளிச்சத்திற்காக மின்சார விளக்குகளைப் பயன்படுத்திய உலகின் முதல் தெருக்களில் ஒன்றாகும்.  எடிசன் மென்லோ பூங்காவை விட்டு வெளியேறி தனது வீட்டையும் ஆய்வகத்தையும் 1887 ஆம் ஆண்டு நியூ ஜெர்சி மாநிலத்தில் உள்ள  வெஸ்ட் ஆரஞ்சுக்கு (West Orange) நகரியத்திற்கு மாற்றினார். அவரது மரணத்திற்குப் பிறகு, தாமஸ் ஆல்வா எடிசன் நினைவுக் கோபுரம் மற்றும் அருங்காட்சியகம் (ஆங்கிலம்: Thomas Alva Edison Memorial Tower and Museum) அவரது பழைய மென்லோ பார்க் ஆய்வகத்திற்கு அருகில் கட்டப்பட்டது. 1938 ஆம் ஆண்டில் நாட்டுக்காக அர்ப்பணிக்கப்பட்டது. எடிசனின் பழைய ஆய்வக தளமும் நினைவுச்சின்னமும் இப்போது எடிசன் மாநில பூங்கா (ஆங்கிலம்: Edison State Park) என்று பெயரிடப்பட்டுள்ளன.  அவர் உயிருடன் இருந்தபோது, "ரேரிடன் நகரியம்" (ஆங்கிலம்: Raritan Township) என்று அழைக்கப்பட்ட (மென்லோ பூங்கா அமைந்துள்ள) நகராட்சி பகுதி (Municipality region), தாமஸ் எடிசனின் நினைவாக நவம்பர் 10, 1954 ஆம் தேதி முதல் எடிசன் நகரியம் என்று அதிகாரப்பூர்வமாக பெயர் மாற்றப்பட்டது.

மேலும் பார்க்கவும்
------------------

* எடிசன், நியூ ஜெர்சியில் உள்ள சுற்றுப்புறங்களின் பட்டியல்

மேற்கோள்கள்
-----------

1. ↑  Locality Search, State of New Jersey.
2. ↑  Edison Spies, Stacy. Arcadia Publishing, 2001. பக்.4
3. ↑  "The Origin of New Jersey Place Names", New Jersey Public Library Commission, May 1945, p. 20.
4. ↑  Walsh, Bryan.
5. ↑  Gordon, John Steele. "10 Moments That Made American Business". Archived from the original on 2008-04-20. .
6. ↑  Township History பரணிடப்பட்டது 2016-07-07 at the வந்தவழி இயந்திரம், Township of Edison.
7. ↑  Thomas Edison and Menlo Park, The Thomas Edison Center at Menlo Park.
8. ↑  About Us, Thomas Alva Edison Memorial Tower and Museum.
9. ↑  Snyder, John P. *The Story of New Jersey's Civil Boundaries: 1606–1968*, Bureau of Geology and Topography, Trenton, New Jersey, 1969. p. 170 re Edison Township, p. 173 re Raritan Township.
பார்கெல்லோ அருங்காட்சியகத்தில் 1944வரை காட்சிக்கு வைக்கப்பட்டிருந்த ஃபானின் தலை சிற்பம் 
**ஃபானின் தலை** (Head of a faun) என்பது இத்தாலிய மறுமலர்ச்சிக்கால கலைஞரான மைக்கலாஞ்சலோவால் 1489 இல் செதுக்கப்பட்ட ஒரு தொலைந்துபோன சிற்பமாகும். பளிங்குக் கல்லில் செதுக்கப்பட்ட இந்த சிற்பமே இவரது முதல் புகழ்பெற்ற முதல் படைப்பாக கருதப்படுகிறது. இதை இவர் ஒரு பழங்கால சிற்பத்தை மாதிரியாகக் கொண்டு அதில் சில மாற்றங்களோடு தனது 15 அல்லது 16 வயதில் செதுக்கினார். ஜியோர்ஜியோ வசாரி எழுதிய கலைஞர்கள் வாழ்க்கை வரலாற்றின் படி, இச்சிற்பமானது இளவயது மைக்கலாஞ்சலோவால் உருவாக்கப்பட்டது.

மேற்கோள்கள்
-----------

* *Artists Life — Michelangelo*, page 14,15 — Enrica Crispino, 2001, Giunti Editore.
* *The Life of Michelangelo Buonarroti*, page 23 — John Addington Symonds, BiblioBazaar.
* *Michael Angelo: Giorgio Vasari's Lives of the Artists*, Fordham University

வெளி இணைப்புகள்
---------------

* *The Boy Michelangelo carving the Head of the Faun* - பத்தொன்பதாம் நூற்றாண்டைச் சேர்ந்த ஸோச்சி என்ற சிற்பியால் உருவாக்கப்பட்ட மைக்கேலாஞ்சலோ, ஃபான் முகத்தைச் செதுக்குவதை சித்தரிக்கும் சிலை. இது ஃப்ளோரன்ஸ் நகரத்தின் ஒரு அருங்காட்சியகத்தில் வைக்கப்பட்டுள்ளது.
* காணாமல் போன முகம்!
**பானேசுவர்** *(Baneswar)* இந்தியாவின் மேற்கு வங்காள மாநிலத்தில் உள்ள கூச்பெகர் மாவட்டத்திலுள்ள ஒரு சிறிய நகரமாகும். 

பானேசுவர் நகர சிவன் கோவில் மிகவும் புகழ்பெற்ற ஆலயமாகும். இக்கோவிலுக்கு அருகிலுள்ள குளத்தில் வாழ்கின்ற ஆமைகளும் சிறப்பு வாய்ந்தவையாகும். 

பானேசுவர் என்ற சொல் பான்+ஈசுவர் என்ற சொற்களில் இருந்து பிறந்ததாகும். பான் என்பவர் அசுரர்களின் அரசர் ஆவார். அவர் 'சிவ லிங்கத்தை' வெளியே கொண்டுபோய் பாதாள உலகில் வைப்பதன் மூலம் சிவனையும் அங்கு கொண்டு செல்ல முயற்சித்தார். அவருடைய முயற்சி தோல்வியில் முடிந்தது. இன்று பார்க்கின்ற சிவபெருமான் ஆலயத்தில் சிவலிங்கம் உறுதியாக நின்றதாக நம்பப்படுகிறது. உள்ளூர் மக்கள் மட்டுமன்றி பல வெளியூர் பக்தர்களும் பிரார்த்தனைக்காக இங்கு வருகின்றனர். தோபோட்ரோ அறக்கட்டளை ஒவ்வொரு ஆண்டும் விமரிசையாக சிவன் மேளாவைக் (சிவ சதுர்த்தியின் போது) கொண்டாடுகிறது. 

பானேசுவர் நகரம் கூச் பெகர் (12 கிலோமீட்டர்) மற்றும் அலிபுர்துவார் (13 கிலோமீட்டர்) நகரங்களுடன் நன்றாக இணைக்கப்பட்டுள்ளது.

மேற்கோள்கள்
-----------

1. ↑  "Baneswar". One Five Nine. 29 August 2013 அன்று பார்க்கப்பட்டது.
**உத்தேச மரபணு** (Putative) என்பது கருவமிலங்களில் உள்ள, நியூக்கிளியோரைட்டு வரிசையின் ஒரு பகுதியாகும். இவற்றிலிருந்து உருவாகக்கூடிய புரதங்களோ, அவற்றின் செயல்பாடுகளோ முழுமையாக அறியப்படாததாக இருந்தாலும், இவற்றின் திறந்த வாசிப்புச் சட்டகத்தின் (en:Open reading frame) அடிப்படையில், இவை மரபணுக்களாக இருக்கலாம் என நம்பப்படுகிறது. எடுத்துக்காட்டாக, தற்காலிகமாக மரபணு 57 என்று பெயரிடப்பட்ட உத்தேச மரபணுவானது, *Bacillus subtilis* என்னும் பாக்டீரியாவைத் தாக்கும், பாக்டீரியா விழுங்கி SP01 ஆல் சுரக்கப்படும் ஒரு புரதத்தை குறியிட்டுக் காட்டும் மரபணுவாகும்.

மேற்கோள்கள்
-----------

1. 1 2  "Putative gene". Biology online dictionary. 18 பெப்ரவரி 2018 அன்று பார்க்கப்பட்டது.
2. ↑  Slonczewski, Joan; John Watkins Foster (2009). *Microbiology: An Evolving Science*. New York: W.W. Norton & Co.. பன்னாட்டுத் தரப்புத்தக எண்:978-0-393-97857-5. இணையக் கணினி நூலக மையம்:185042615.
3. ↑  Stewart CR, Gaslightwala I, Hinata K, Krolikowski KA, Needleman DS, Peng AS, Peterman MA, Tobias A, Wei P. (ஜூலை 5 1998). "Genes and regulatory sites of the "host-takeover module" in the terminal redundancy of Bacillus subtilis bacteriophage SPO1". *Virology* **246** (2): 329-40.
ஒரு பொதுமைப்பாடான கத்தரிக்கோல்
**கத்தரிக்கோல்** (ஒலிப்பு (உதவி·தகவல்)) எனப்படுவது, கையினால் தொழிற்படுத்தக்கூடிய வெட்டும் கருவியாகும். இது ஒரு சோடி உலோகத்தாலான வள்ளேடுகளைக் கொண்டிருக்கும். ஒவ்வொரு வள்ளேடும் எதிரெதிரே காணப்பட்டு, அதன் கூரிய முனைகள் ஒன்றாக இணையும் வகையில் ஒரு புறமாகக் காணப்படும் கைபிடியினால் விசை வழங்கப்படுகின்ற போது, வெட்டுதல் சாத்தியமாகின்றது. கத்தரிக்கோல் கொண்டு பலதரப்பட்ட ஊடகங்கள் வெட்டப்படுகின்றன. அவற்றுள், கடதாசி, கடதாசிப்பெட்டி, உலோகத்தாள், மெல்லிய பிளாஸ்டிக், துணி, கயிறு மற்றும் கம்பி என்பவை குறிப்பிடத்தக்கவை. அத்தோடு, கத்தரிக்கோல் கொண்டு முடி மற்றும் உணவுப் பதார்த்தங்கள் என்பன வெட்டப்படுகின்றன. 

வெவ்வேறு தேவைகளுக்காக, பல்வேறுபட்ட வகைகளில் கத்தரிக்கோல்கள் காணப்படுகின்றன. எடுத்துக்காட்டாக, சிறுவர்கள் பயன்படுத்தும் கத்தரிக்கோல் கொண்டு கடதாசியை மட்டுமே வெட்டமுடியும். பாதுகாப்பை அடிப்படையாகக் கொண்டு, அதன் வள்ளேட்டு முனைகள் சற்று கூர்மையாகவே அமைக்கப்பட்டுள்ளன. முடி மற்றும் துணி ஆகியவற்றை வெட்டுவதற்காக செய்யப்பட்டுள்ள கத்தரிக்கோல் கூர்மையாக உருவாக்கப்பட்டிருக்கும். உலோகம் மற்றும் புற்புதர்கள் ஆகியவற்றை வெட்டுவதற்கான கத்தரிக்கோல் மிகக் கூர்மையுடையதாக உருவாக்கப்பட்டிருக்கும்.

விசேடித்த கத்தரிக்கோல்களில் ஒன்றான தையல் கத்தரிக்கோல், பெரும்பாலும், ஒரு வள்ளேடு கூர்மையாகவும் மற்றைய வள்ளேடு சற்று கூர்மை குறைந்ததாயும் உருவாக்கப்பட்டிருக்கும். இந்த ஏற்பாடே துணிகளை வினைத்திறனாக வெட்டுவதற்கான சாத்தியத்தை உருவாக்கின்றது.

வெளி இணைப்புகள்
---------------

விக்கிமீடியா பொதுவகத்தில்,  
 ***கத்தரிக்கோல்***   
என்பதின் ஊடகங்கள் உள்ளன.
20 ஆம் நூற்றாண்டின் தொடக்கத்தில் கோலோச்சிய மல்யுத்த வீரர் குறித்து அறிய, காண்க காமா (பயில்வான்).

**கதோவர் சிங் சகோதா** (*Gama Singh*; திசம்பர் 8, 1954 இல் பிறந்தார்)  **காமா சிங்** என்றும் **கிரேட் காமா** என்றும் அழைக்கப்படும் இவர் இந்திய-கனடிய ஓய்வு பெற்ற தொழில்முறை மல்யுத்த வீரர் ஆவார்.  மேலும், 1970கள் மற்றும் 1980களின் பெரும்பகுதிகளில் கனடாவின் கால்கரி நகரிலுள்ள தொழில்முறை மல்யுத்த ஊக்குவிப்பு மையத்தின் முக்கியமானவராக இருந்தார். இவர், யப்பான், தென்னாப்பிரிக்கா, ஜெர்மனி, குவைத்து, துபாய், ஓமான், ஆத்திரேலியா, அமெரிக்க ஐக்கிய நாடுகள் மற்றும் கரிபியன் ஆகிய நாடுகளில் சர்வதேச அளவில் மல்யுத்தம் செய்தார். 1980-86 வரை வின்சு மெக்மான் மற்றும் உலக மற்போர் மகிழ்கலை நிறுவனம் (WWF) ஆகியவற்றிற்காக அடிக்கடி வெளிநாட்டு சுற்றுப்பயணங்களிலும் இவர் அவ்வப்போது பணியாற்றினார். இவரது மருமகன் ஜிந்தர் மஹால் முன்னாள் உலக மல்யுத்த வாகையாளராவார்.

சான்றுகள்
---------

1. 1 2  Greer, Jamie (January 14, 2018). "Indian Legend Gama Singh Joins Impact Wrestling". *Last Word on Pro Wrestling*. December 25, 2018 அன்று பார்க்கப்பட்டது.
2. ↑  "SLAM! Wrestling Canadian Hall of Fame: The Great Gama". *Slam! Sports*. Canadian Online Explorer. 2012-08-01 அன்று மூலம் பரணிடப்பட்டது. 2022-05-26 அன்று பார்க்கப்பட்டது.

வெளி இணைப்புகள்
---------------

* Slam Wrestling Hall of Fame
[*தொடர்பிழந்த இணைப்பு*]
சோழியவெள்ளாளர்கள் கட்டிய பழ









மையான பெரியண்ணன் கோயில்


  

**கல்லாத்துகோம்பை ஆல்முனி பெரியண்ணசாமி கோயில்** என்பது திருச்சிராப்பள்ளி மாவட்டத்திலுள்ள பா. மேட்டுர் பகுதியைச் சார்ந்த கல்லாத்துகோம்பையில் உள்ள சிறுதெய்வக் கோயிலாகும். இக்கோயில் கொல்லிமலையிலுள்ள மாசி பெரியசாமியின் அடிவாரக் கோயிலாகும். இக்கோயிலை ஆமு பெரியசாமி கோயில் என்றும் அழைக்கின்றார்கள். கொல்லைமலை பெரியசாமிக்கு கட்டப்பட்டுள்ள கோயில்களில் இதுவும் ஒன்றாகும். இக்கோயிலை சோழிய வெள்ளாளர் இனத்தினைச் சேர்ந்தவர்கள் கட்டி பராமரித்து வருகின்றனர்.

இக்கோயிலுக்கு அருகிலேயே முத்தரையர் இனத்தினைச் சேர்ந்தவர்களின் மாசி பெரியசாமி அன்னகாமாட்சி கோயிலும் உள்ளது.

பெயர்க்காரணம்
-------------

இக்கோயின் மூலவர் மாசி பெரியசாமியாவார். இவரை ஆல்முனி என்று அழைக்கின்றனர். பல காலங்களுக்கு முன்பு இந்த இடத்தில் 108 ஆலமரங்கள் இருந்ததாகவும். அதில் முனிகள் மற்றும் கருப்பு சாமிகளில் மூத்தவராக கருதப்படும் பெரிசாமி இருந்தமையால் ஆல்முனி என்று அழைக்கப்பட்டதாகவும் கூறுகின்றனர். அந்த பழைய மரங்களை அழிந்து தற்போது வயல்வெளிகளும், வீடுகள் அமைந்துள்ளன. கோயிலைச் சுற்றி மட்டும் ஐந்தாறு மரங்கள் உள்ளன.

கோயில் அமைப்பு
--------------

  

ஆலமரங்களின் நிழலில் ஆல்முனி பெரியண்ணசாமிக்கு ஒற்றை கருவறைக் கொண்ட செங்கல், சிமெண்டால் ஆன கோயில் உள்ளது. கருவறையின் முன்புறம் முன்மண்டபமும் உள்ளது. இந்தக் கோயிலுக்கு எதிரே வெண்குதிரை வாகனம் அமைக்கப்பட்டுள்ளது. அக்குதிரை வாகனத்திற்கு சிமெண்ட் கூறை போடப்பட்டுள்ளது. மூலவர் மற்றும் வெண்குதிரைக்கு நடுவில் வேல்கள் நடப்பட்டு அதனருகே பலிகள் இடப்படுகின்றன. பக்தர்கள் வேல்களுக்கு முன்பு உருவாரங்களைப் படைக்கின்றார்கள். 

### மூலவர்

ஆல்முனி பெரியண்ணசாமி கோயிலில் மூலவர் சிலை எட்டடி உயரம் கொண்டது. பெரியண்ணசாமி வலதுகையில் வைத்துள்ள வேலால் வேங்கையைக் கொண்டு, அதனை வலதுகாலால் மிதிப்பது போல மூலவர் சிலை அமைந்துள்ளது. இடது கையிலுள்ள கதையை தரையில் படும்படும் வைத்துள்ளார். மூலவரின் வலதுபக்கத்தில் ஒரு இரண்டடி சுயம்பு கல் உள்ளது. 

இங்கு பெரியண்ண சாமிக்கு திருநீற்று பட்டை இடப்பட்டு, பக்தர்களுக்கு பிரசாதமாக திருநீறு தரப்படுகிறது. அருகிலேயே பிரசாதங்களை விற்பனை செய்தல், திருமுடி காணிக்கை செய்தல் போன்ற இடங்கள் உள்ளன.

பிற சன்னதிகள்
-------------

இக்கோயிலுக்கு அருகிலேயே பா. மேட்டூர் மாசி பெரியண்ணசாமி கோயில் அமைந்துள்ளது. இது முத்தரையர் இனத்தவரால் கட்டப்பட்டு, பராமரிக்கப்பட்டு வருகின்ற கோயிலாகும். இக்கோயிலுக்கு அருகிலேயே ஒரு பிள்ளையார் கோயிலும், புத்துமாரியம்மன் கோயிலும், 
முத்தரையர் கட்டிய கோயிலில் வேங்கைமீது பெரியண்ணசாமி அமர்ந்துள்ளதுபோல சிலையுள்ளது. இங்கு பெரியண்ணசாமிக்கு திருமண் இடப்பட்டுள்ளது. ஆலமரத்தடியில் வடபத்ரகாளியம்மன் சன்னதியும் அமைந்துள்ளன.

இவற்றையும் காண்க
----------------

* கீரம்பூர் எட்டுக்கை அம்மன் கோயில்

ஆதாரங்கள்
---------
**கல்லாடம்** என்னும் ஊர் ஆந்திர மாநிலம் நெல்லூர் மாவட்டத்தில் கல்லாட Kallada என்னும் பெயருடன் இன்று உள்ளது. 

சங்ககாலப் புலவர் கல்லாடனார் இவ்வூரில் வாழ்ந்தவர். 

கல்லாடம் வேங்கடமலைக்கு வடக்கில் இருந்தது என்றும், அங்கு வாழ்ந்த இந்தப் புலவரின் குடும்பத்தார் பசியால் வாடியபோது தமிழ்நாட்டு ஊர் பொறையாற்றுக்கு வந்து அரசன் பெரியன் கொடையால் தம் பசியைப் போக்கிக்கொண்டனர் என்றும் புலவர் கல்லாடனார் குறிப்பிடுகிறார். 

ஒப்பிட்டு உணர்க
கல்லாடனார் - சங்ககாலப் புலவர் (சங்கநூல் காலத்தின் தொடக்கப் பகுதியில் வாழ்ந்தவர்)
கல்லாடனார் - கல்லாடம் என்னும் இலக்கண நூலை இயற்றியவர் (சுமார் 9ஆம் நூற்றாண்டு)
கல்லாட தேவ நாயனார் - 11ஆம் திருமுறையில் இடம்பெற்றுள்ள பாடல்களைப் பாடிய சைவப் புலவர் (சுமார் 11ஆம் நூற்றாண்டு)
பாண்டி நாட்டு ஊர்
கல்லாட தேவ நாயனார் பாடிய சிவன் கோயில் பாண்டி நாட்டில் உள்ளது என்பர்.

அடிக்குறிப்பு
-------------

1. ↑  வேங்கட வைப்பின் வடபுலம் பசித்து என ஈங்கு வந்து இறுத்த என் இரும்பேர் ஒக்கல் தீர்கை விடுக்கும் பண்பு … முதுகுடி கல்லாடனார் பாடல் புறநானூறு 391 சிதைந்த நிலையில்
2. ↑  மு. அருணாசலம், தமிழ் இலக்கிய வரலாறு, 15 ஆம் நூற்றாண்டு, 2005, பக்கம் 87
***கல்லி பாய்*** (*Gully Boy)* என்பது 2019 இந்தி மொழி நாடகத் திரைப்படமாகும், சோயா அக்தர் இயக்கிய இந்தத் திரைப்படத்தின் கதையினை ரீமா கத்தியுடன் இணைந்து எழுதினார். *டைகர் பேபி பிலிம்ஸ்* மற்றும் *எக்செல் என்டர்டெயின்மென்ட்* *புரொடக்‌ஷன்ஸ்* ஆகியவற்றின் நிறுவனத்தின் கீழ் ரிதேஷ் சித்வானி, அக்தர் மற்றும் ஃபர்ஹான் அக்தர் ஆகியோரால் இந்த படம் தயாரிக்கப்பட்டது. இந்தத் திரைப்படத்திற்கு நாஸ் நிர்வாக தயாரிப்பாளராக இருந்தார். இதில் முக்கிய வேடத்தில் ரன்வீர் சிங் நடித்துள்ளார் மற்றும் அலியா பட், கல்கி கோச்லின், சித்தாந்த் சதுர்வேதி, விஜய் வர்மா, அம்ருதா சுபாஷ் மற்றும் விஜய் ராஸ் ஆகியோர் துணை வேடங்களில் நடித்துள்ளனர். இந்திய தெருக்குரல் பாடகர்களான *டிவைன் மற்றும் நாசி* ஆகியோரின் வாழ்க்கையினை மையமாகக் கொண்டு கதை உருவாக்கப்பட்டுள்ளது.அவர்கள் மும்பையில் உள்ள தாராவியினைச் சேர்ந்த தெருக்குரல் பாடகர்கள் ஆவர்.

*கல்லி பாயின்* முதன்மை புகைப்படம் எடுத்தல் ஜனவரி 2018 இல் தொடங்கி ஏப்ரல் 2018 இல் முடிவடைந்தது. இது பெர்லின் சர்வதேச திரைப்பட விழாவில் 9 பிப்ரவரி 2019 அன்று திரையிடப்பட்டது மற்றும் 15 பிப்ரவரி 2019 அன்று வெளியிடப்பட்டது.விமர்சன ரீதியாகவும் வணிக ரீதியிலும் இந்தத் திரைப்படம் நேர்மறையான பாராட்டுக்களைப் பெற்றது. உலக அளவில் ₹2.38 பில்லியன் (2020 இல் நிகர மதிப்பு ₹2.4 billion or US$31 மில்லியன்) வருவாயினை இது ஈட்டியது. அந்த ஆண்டின் அதிக வருவாய் ஈட்டிய இந்தி படங்களில் ஏழாவது இடத்தைப் பிடித்தது.

*கல்லி பாய்* சிறந்த திரைப்படம், சிறந்த இயக்குனர், சிறந்த நடிகர் (சிங்) மற்றும் சிறந்த நடிகை (பட்) உட்பட ஒரு வருடத்தில் ஒரு படத்திற்காக 13 பிலிம்பேர் விருதுகளைப் பெற்று சாதனை படைத்தது. 21 ஆண்டுகளுக்குப் பிறகு ஒரே திரைப்படத்தில் நடித்த நான்கு நடிகர்கள் வென்ற இரண்டாவது படமாக இது அமைந்தது. இதற்கு முன்னதாக *குச் குச் ஹோதா ஹை இந்தப்* பெருமையினை பெற்றது. சர்வதேச அளவில், தென்கொரியாவில் நடைபெற்ற புச்சியோன் சர்வதேச திரைப்பட விழாவில் சிறந்த ஆசிய திரைப்படத்திற்கான *NETPAC* விருதை வென்றது. இது 92 வது அகாடமி விருதுகளில் சிறந்த சர்வதேச திரைப்படத்திற்கான ஆஸ்கார் விருதிற்குப் பரிந்துரைக்கப்படும் திரைப்படங்களின் பட்டியலில் இடம் பெற்றது, ஆனால் பரிந்துரைக்கப்படவில்லை.

கதை
---

இறுதியாண்டு கல்லூரி மாணவரான முராத் அகமது மும்பையின் தாராவி குடிசைப்பகுதியில் வசிக்கிறார். அவரது தந்தையான அஃப்தாப் ஷாகிர் இவரை துன்புறுத்தல் செய்கிறார். மேலும், இளம் வயது பெண் ஒருவரைத் திருமணம் செய்து வீட்டிற்கு அழைத்து வருகிறார்.இது அவரை மிகவும் கவலை ஏற்படச் செய்தது. முராத்திற்கு சொல்லிசையில் இயற்கையாகவே ஆர்வம் உண்டாகிறது. அவரது நீண்டகால காதலி சஃபீனா பிர்தவுசி ஒரு அறுவை சிகிச்சை நிபுணராக பயிற்சி பெறுகிறார். இருவரும் ரகசியமாக சந்திக்கின்றனர்.

அஃப்டாப் காயமடைந்த பிறகு பகுதி நேரமாக ஒரு ஓட்டுநராக வேலை செய்ய நிர்பந்திக்கப்படுகிறார், முராட் எழுத்துப் பணியினைத் தொடங்குகிறார், வேலையின் போது அவர் கவனிக்கும் ஏற்றத்தாழ்வுகளை அவர் பாடல்களாக எழுதினார் உள்ளூர் சொல்லிசைக் கலைஞர் ஸ்ரீகாந்த் *"எம்சி ஷேர்*" தனது கல்லூரி விழாவில் நிகழ்த்தியதை அறிந்த அவர், இவரது சொல்லிசை நிகழ்படங்களை யூடியூப்பில் பதிவேற்றுகிறார்.

சான்றுகள்
---------

1. ↑  "Gully Boy 2019 | British Board of Film Classification". *Bbfc.co.uk*. 7 February 2019.
2. ↑  "Gully Boy - Movie - Box Office India". *boxofficeindia.com*.
3. ↑  "Gully Boy Box Office Collection till Now - Bollywood Hungama". *Bollywood Hungama*. .
4. ↑  "Bollywood Top Grossers Worldwide". *Bollywood Hungama*. .
**செல்ட்டிக் கடல்** (*Celtic Sea*) அத்திலாந்திக் பெருங்கடல் பகுதியில் அயர்லாந்து தெற்கு கடற்கரை மற்றும் கிழக்கில் செயிண்ட் ஜார்ஜ் வாய்க்கால் வழிபகுதிகளால் சூழப்பட்டது. இதன் எல்லைக்குள் பிரிஸ்டல் வாய்க்கால்வழி, ஆங்கிலக் கால்வாய், மற்றும் பிஸ்கே வளைகுடா மற்றும் அதன் அருகில் உள்ள வேல்ஸ், கார்ன்வால், டேவன், மற்றும் பிரிட்டானி ஆகிய பகுதிகள் அடங்கும். இக்கடலின் தெற்கு மற்றும் மேற்கு எல்லைகள் கூர்மையாகச் செல்லும் கண்ட அடுக்கு மூலம் வரையறுக்கப்பட்டுள்ளன.

வரலாறு
------

செல்ட்டிக் கடல் அதன் பெயர் பெற்றமைக்கு காரணம், செல்ட்டிக் பாரம்பரியத்தைக் கொண்ட அதன் அருகமைந்த நிலப்பகுதிகளே ஆகும். இக்கடலுக்குப் பெயர், முதன் முதலில் 1921- இல் இங்கிலாந்து, அயர்லாந்து, ஸ்காட்லாந்து மற்றும் பிரான்சு நாடுகளைச் சேர்ந்த மீன்வளத்துறை நிபுணர்கள் கலந்து கொண்ட ஒரு கூட்டத்தில், டப்ளினில் ஈ. டபிள்யூ. எல். ஹோல்ட் என்பவரால் முன்மொழியப்பட்டது. இந்த கடலின் வடக்குப் பகுதியை முன்னர் செயிண்ட் ஜார்ஜ் வாய்க்கால் வழியின் ஒரு பகுதியாகவும் மற்றும் பிரித்தானியாவுடன் இணைந்த ஒரு தெற்குப் பகுதியாகவும் கருதப்பட்டது.

இந்தக் கடல் பகுதியை வேறுபடுத்திக் காட்டப்பட வேண்டிய அவசியம் நேர்ந்தது. ஏனெனில் பொதுவான கடல் உயிரியல், நிலவியல் மற்றும் நீரியல் காரணங்களுக்காக ஒரு பொதுவான பெயர் தேவையாக இருந்தது. **செல்ட்டிக் கடல்** என்னும் பெயர் பிரான்சில் முதலிலும், பின்னர் ஆங்கிலம் பேசும் ஏனைய நாடுகளிலும் ஏற்றுக்கொள்ளப்பட்டது. அதன் பின்னர் கடல் உயிரியல் மற்றும் கடலியலாளர்கள் ஆகியோர்களால் ஏற்கப்பட்டது , பின்னர் எண்ணெய் நிறுவனங்கள் இதை ஏற்றுக்கொண்டன.

எல்லைகள்
--------

**செல்டிக் கடல்** பகுதியை அட்லாண்டிக் பெருங்கடலில் இருந்து தெற்கு மற்றும் மேற்குத் திசைகளில் பிரித்துக் காட்ட நிலவரம்புகள் இல்லை. இந்த வரம்புகளுக்கு, ஹோல்ட் 200 அடி ஆழத்தை (366 மீ) கடல் எல்லைக்கோடு மற்றும் பிரிட்டானி நுனியில் இருந்து உஷண்ட் தீவு வரை என்று அளவிட்டுக் கூறினார்.

சர்வதேச கடலியல் அமைப்பு பின்வருமாறு செல்டிக் கடல் எல்லையை வரையறுக்கிறது:

* வடபகுதி :

ஐரிஷ் கடல் தெற்கு எல்லை மிசென் தலைப்பகுதியில் இருந்து பிறகு, அயர்லாந்து, தென்கடற்கரை, [செயின்ட் டேவிட் தலைப்பகுதியில் இருந்து கார்ன்சொர் முனையையும் சேர்த்து ஒரு கோடு], அதே கோட்டில் நிலை 51°0'N 11°30'W வரைவதற்கு.
* மேற்கு மற்றும் தெற்குப் பகுதிகளில் :

ஒரு கோடு 51 °0'N 11° 30'W தெற்கில் 49°N நிலையில், அதே கோட்டில் அட்சரேகையில் 46°30'N இணைத்து பிஸ்கே விரிகுடாவின் மேற்கு எல்லை மீது [ஒர்டேகள் நிலமுனையில் இருந்து பென்மார்ச் முனையையும் சேர்த்து ஒரு கோடு], பின்னர் பென்மார்ச் முனை வரை வரைவதற்கு
* கிழக்குப்பகுதி :

ஆங்கிலேய வாய்க்கால்வழியின் மேற்கத்திய எல்லை முதல்[அறுதியிட மேற்குப் பகுதியில் இலே வியர்ஜ் சேர்த்து ஒரு கோடு] மற்றும் பிரிஸ்டல் வாய்க்கால்வழியில் மேற்கு எல்லை[செயின்ட் கோவான் தலைப்பகுதி முதல் ஹார்ட்லேன்ட் முனையையும் சேர்த்து ஒரு கோடு] வரைவதற்கு

வெளி இணைப்புகள்
---------------

1. 
2. 
3. பரணிடப்பட்டது 2011-10-08 at the வந்தவழி இயந்திரம்
4.
**செலுத்தல்** (Payment) என்பது மதிப்புள்ள பொருள் ஒன்று, ஒரு தரப்பிடம் (தனி மனிதர், நிறுவனம்) இருந்து மற்றொரு தரப்பிடம், அதற்கு ஈடான சேவைக்கோ, பொருளாகவா, கைமாறுவது ஆகும்.

பழமையான செலுத்தல முறை பண்டமாற்று முறையாகும். தற்காலத்தில் பணமாகவும், காசோலைகளாகவும், வட்டியுடன் கடனாகவும், வங்கி பரிமாற்றங்களாகவும் செலுத்தல் நடைபெறுகிறது.

### செலுத்தும் வழிகள்

இரண்டு வகைகள் உள்ளன.

* கைமாற்று முறை
* கணக்கு மாற்று முறை

கைமாற்று முறையில் விலைக்கேற்றவாறு, நாணயங்களாகவோ, பணமாகவோ கைமாறுகிறது.

கணக்கு மாற்று முறையில் பணம், ஒரு தரப்பின் கணக்கிலிருந்து மற்றொரு தரப்பின் கணக்கிற்கு மாற்றப்படுகிறது. இம்முறையில் மூன்றாம் தரப்பு ஒன்று கட்டாயம் ஈடுபடும். கடன் அட்டை, பற்றட்டை, காசோலைகள் மூலம் நடக்கும் அளிப்புகள் மின்னணு செலுத்தல்கள் என்று அழைக்கப்படுகின்றன. செல்பேசி மூலம் நடப்பவற்றை செல்பேசி செலுத்தல்கள் என்று அழைக்கப்படுகின்றன.

குறிப்புகளும் மேற்கோள்களும்
---------------------------

* Schaeffer, Mary S.: New Payment World, John Wiley & Sons 2007
* Schaeffer, Mary S.: Controller & CFO Guide to Accounts Payable, John Wiley & Sons 2007
* Schaeffer, Mary S.: Accounts Payable & Sarbanes Oxley, John Wiley & Sons 2006
**வெலிகோ டார்னோவோ** (*Veliko Tarnovo*) வடக்கு மத்திய பல்கேரியாவிலுள்ள ஒரு நகரமாகும்.

கிழக்கு ஐரோப்பிய ஆட்சியாளர்களைக் குறிக்கின்ற வகையில் பெரும்பாலும் திசார்களின் நகரம் என்று அழைக்கப்படும் வெலிகோ டார்னோவோ யாந்திரா நதியில் அமைந்துள்ளது. இரண்டாம் பல்கேரிய இராச்சியத்தின் வரலாற்று தலைநகரம் என்றும் பிரபலமாக அறியப்படுகிறது, பல சுற்றுலாப் பயணிகளை அதன் தனித்துவமான கட்டிடக்கலை மூலம் ஈர்க்கிறது. யாந்திரா நதியின் நெளியும் சுற்று வழிகளுக்கு இடையே உயர்ந்துள்ள திசாரெவெட்சு, திராபெசிட்சா மற்றும் சுவெட்டா கோரா என்ற மூன்று மலைகளுக்கிடையில் இந்நகரத்தின் பழைய பகுதி அமைந்துள்ளது.

திசாரெவெட்சில் பல்கேரிய பேரரசர்களின் அரண்மனைகள் மற்றும் பாரம்பரியத் தலைவர், மற்றும் அவர் கட்டுபாட்டிலுள்ள தேவாலயம் மற்றும் தடிமனான சுவர்களால் சூழப்பட்ட பல நிர்வாக மற்றும் குடியிருப்பு மாளிகைகள் உள்ளன. திராபெசிட்சா பல தேவாலயங்களுக்காகவும், பிரபுக்களின் முன்னாள் முக்கிய இல்லமாகவும் அறியப்படுகிறது. இடைக்காலத்தில், இந்த நகரம் ஐரோப்பிய கலாச்சாரத்தின் முக்கிய மையங்களில் ஒன்றாக இருந்தது. டார்னோவோ கலைப் பள்ளியின் கட்டிடக்கலை, டார்னோவோ கலைப் பள்ளியின் ஓவியம் மற்றும் இலக்கியத்திற்கு இந்நகரம் புகழ் பெற்றிருந்தது. வெலிகோ டார்னோவோ நகரம் வடக்கு பல்கேரியாவின் முக்கியமான நிர்வாக, பொருளாதார, கல்வி மற்றும் கலாச்சார மையமாகவும் திகழ்கிறது.

படக்காட்சியகம்
--------------

* வெலிகோ டார்னோவோ வரைபடம் 1869வெலிகோ டார்னோவோ வரைபடம் 1869
* 
* 
* 
* 
*

மேற்கோள்கள்
-----------

1. ↑  История на Велико Търново. Том 1: Праистория, античност и средновековие с.24,Отечествен фронт 1986
2. ↑  [[ на Велико Търново]]
**குலாப் சிங் லோதி**(Gulab Singh Lodhi) இந்திய சுதந்திர இயக்கத்தில் பங்கேற்ற ஒரு புரட்சியாளர்.

**குலாப் சிங் லோதி** 1903 ஆம் ஆண்டில் உத்தரப்பிரதேசத்தின் உன்னாவு மாவட்டம் (சண்டிகா கெரா) **ஃபதேபூர் சவுராசி** என்ற கிராமத்தில் பிறந்தார். இவர் ஒரு லோதி ராஜ்புத் குடும்பத்தில் பிறந்தார். இவரது தந்தை தாகூர் ராம் ரத்தன் சிங் லோதி விவசாயி. அவரது குழந்தைப் பருவத்தைப் பற்றி அதிகம் அறியப்படவில்லை. சுதந்திர இயக்கத்தின் உற்சாகம் உச்சத்தில் இருந்தபோது கொந்தளிப்பான காலகட்டத்தில் அவர் வளர்ந்தார். லோதி பிரித்தானிய ஆட்சிக்கு எதிரான அரசியல் நடவடிக்கைகளில் தீவிரமாக பங்கேற்றார்.

லக்னோவில் நடந்த ஊர்வலத்தில் குலாப் சிங் லோதி பங்கேற்றார், இது ஆகஸ்ட், 1935 இல் மூன்று வண்ண தேசியக் கொடியை ஏற்றுவதற்காக அமினாபாத் பூங்காவிற்கு அணிவகுத்தது. கொடியை ஏற்றுவதைத் தடுக்கும் பொருட்டு இந்தப் பூங்காவை பிரித்தானிய துருப்புக்கள் சூழ்ந்தன. குலாப் சிங் லோதி ஆயுதப்படை நிகழ்ச்சியை மீறி, மூவர்ணக் கொடியுடன் ஒரு மரத்தில் ஏறினார். அவர் மரத்தின் மேல் கொடியை ஏற்றிக்கொண்டிருந்தபோது, ஆகஸ்ட் 1935 இல் ஒரு பிரித்தானிய அதிகாரியால் அவர் சுட்டுக் கொல்லப்பட்டார்.  லக்னோவின் அமினாபாத்தில் உள்ள ஜாண்டேவாலா பூங்காவில் அவர் இறந்தார்.

பெருமைகள்
---------

2013 ஆம் ஆண்டு டிசம்பர் 23 ஆம் தேதி 'குலாப் சிங் லோதி' நினைவாக இந்திய அரசு ஒரு அஞ்சல் முத்திரையை வெளியிட்டது. 

2004 ஆம் ஆண்டில் பூங்காவில் அவரது சிலை அமைக்கப்பட்டது, ஆனால் 2009 வாக்கில் பழுதடைந்த நிலையில் இருந்தது.

குறிப்புகள்
-----------

1. ↑  [ |title=Gulab Singh Lodhi |date=13 january 2015
2. ↑  Tripathi, Ashish (5 October 2009). "From triumph tales to unsung history". *The Times of India*.. பார்த்த நாள்: 15 April 2014.
3. ↑  website |url= Gulab Singh Lodhi |date=13 january 2015
4. ↑  Tripathi, Ashish (5 October 2009). "From triumph tales to unsung history".. பார்த்த நாள்: 15 April 2014.